CELEX: 32019R0662
Language: et
Date: 2019-04-25 00:00:00
Title: Komisjoni rakendusmäärus (EL) 2019/662, 25. aprill 2019, millega pikendatakse erandit nõukogu määrusest (EÜ) nr 1967/2006 seoses teatavates Hispaania (Baleaari saared) territoriaalvetes väikese plankmudila (Aphia minuta), ferreri helvesmudila (Pseudaphia ferreri) ja smariidi (Spicara smaris) püüdmiseks kasutatavate paadinootade miinimumkaugusega rannikust ja vee miinimumsügavusega nende kasutamisel

26.4.2019   
               
               
                  ET
               
               
                  Euroopa Liidu Teataja
               
               
                  L 112/16
               
            
         KOMISJONI RAKENDUSMÄÄRUS (EL) 2019/662,
         25. aprill 2019,
         millega pikendatakse erandit nõukogu määrusest (EÜ) nr 1967/2006 seoses teatavates Hispaania (Baleaari saared) territoriaalvetes väikese plankmudila (Aphia minuta), ferreri helvesmudila (Pseudaphia ferreri) ja smariidi (Spicara smaris) püüdmiseks kasutatavate paadinootade miinimumkaugusega rannikust ja vee miinimumsügavusega nende kasutamisel
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 21. detsembri 2006. aasta määrust (EÜ) nr 1967/2006, mis käsitleb Vahemere kalavarude säästva kasutamise majandamismeetmeid, millega muudetakse määrust (EMÜ) nr 2847/93 ja tunnistatakse kehtetuks määrus (EÜ) nr 1626/94, (1) eriti selle artikli 13 lõiget 5,
         ning arvestades järgmist:
         
                     (1)
                  
                  
                     Määruse (EÜ) nr 1967/2006 artikli 13 lõike 1 kohaselt on keelatud veetavate püügivahendite kasutamine rannikust kuni 3 meremiili kaugusel või kuni 50 m kaugusel samasügavusjoonest, kui kõnealune sügavus saavutatakse rannikule lähemal.
                  
               
                     (2)
                  
                  
                     Liikmesriigi taotluse korral võib komisjon teha määruse (EÜ) nr 1967/2006 artikli 13 lõikest 1 erandi, sel juhul peavad olema täidetud teatavad artikli 13 lõigetes 5 ja 9 sätestatud tingimused.
                  
               
                     (3)
                  
                  
                     Komisjoni rakendusmäärusega (EL) nr 1233/2013 (2) tehti kuni 6. detsembrini 2016 erand artikli 13 lõike 1 esimesest lõigust.
                  
               
                     (4)
                  
                  
                     9. augustil 2016 palusid Hispaania ametiasutused komisjonil pikendada erandi kehtivust pikemaks ajaks kui määruse (EL) nr 1233/2013 kohaldamise lõpuni. Hispaania esitas ajakohase teabe, milles põhjendas erandi pikendamise vajadust.
                  
               
                     (5)
                  
                  
                     Kalanduse teadus-, tehnika- ja majanduskomitee (STECF) hindas oktoobris 2016 toimunud 53. täiskogu istungil (3) Hispaania eranditaotlust ja sellega seotud majandamiskava projekti.
                  
               
                     (6)
                  
                  
                     STECF märkis, et 2016.–2019. aasta majandamiskava projekt oli oluliselt parem kui 2013. aastal vastu võetud eelmine majandamiskava. Siiski osutas STECF teatavatele aspektidele, mida on vaja veel põhjendada ja täpsustada, sh eriti järgmisele: laevade loenduse paindlikkuse suurendamine; Posidonia kasvukohtade kohal toimuv tegevus; Mallorcat ümbritsevate vete jagamine kaheks majandamispiirkonnaks; smariidi hooajalise lubatud kogupüügi suurendamine ja püügihooaja pikendamine.
                  
               
                     (7)
                  
                  
                     STECF hindamise järel nõudis komisjon lisaandmeid ja selgitusi ning Hispaania esitas need komisjonile 19. juunil ja 6. novembril 2017 koos teadusliku uuringuga (4). Hispaania võttis tagasi majandamiskava muutmiseks esitatud kaks ettepanekut: Mallorcat ümbritsevate vete jagamine kaheks majandamispiirkonnaks ja smariidi püügihooaja pikendamine.
                  
               
                     (8)
                  
                  
                     Hispaania võttis majandamiskava kooskõlas määruse (EÜ) nr 1967/2006 artikli 19 lõikega 2 vastu dekreediga (5).
                  
               
                     (9)
                  
                  
                     Hispaania taotletud erandi pikendamine vastab määruse (EÜ) nr 1967/2006 artikli 13 lõigetes 5 ja 9 sätestatud tingimustele.
                  
               
                     (10)
                  
                  
                     Kõnealuses merepiirkonnas esinevad erilised geograafilised piirangud, kuna mandrilava ei ulatu kaugele ja püütavat liiki esineb vaid teatavates rannikuala piirkondades ning üksnes sügavuses, mis jääb alla 50 meetri.
                  
               
                     (11)
                  
                  
                     Paadinootadega püügiks ei ole võimalik kasutada muid püügivahendeid ja püük ei mõjuta märkimisväärselt merekeskkonda. Selline püük on selektiivne, sest nootasid haalatakse vees, ilma et need puudutaks merepõhja.
                  
               
                     (12)
                  
                  
                     Taotlus hõlmab Baleaari saarte autonoomse piirkonna kalanduse ja merekeskkonna direktoraadi hallatavas ametlikus laevastikuregistris registreeritud laevu, millega on kala püütud üle viie aasta ning mida kasutatakse vastavalt majandamiskavale, mille alusel reguleeritakse väikese plankmudila (Aphia minuta), ferreri helvesmudila (Pseudaphia ferreri) ja smariidi (Spicara smaris) paadinootadega toimuvat püüki. Kõnealused laevad on lisatud nimekirja, mis on edastatud komisjonile vastavalt määruse (EÜ) nr 1967/2006 artikli 13 lõike 9 nõuetele.
                  
               
                     (13)
                  
                  
                     Hispaania taotletud erand mõjutab väheseid laevu (vaid 55 laeva).
                  
               
                     (14)
                  
                  
                     Majandamiskavaga tagatakse, et tulevikus püügikoormust ei suurendata, sest kalapüügiload väljastatakse üksnes konkreetsele 55 laevale ning kehtestatakse tonnaaži ja võimsuse maksimaalne koondülemmäär.
                  
               
                     (15)
                  
                  
                     Asjaomane püük toimub rannikule väga lähedal ega häiri seepärast muude laevade tegevust.
                  
               
                     (16)
                  
                  
                     Asjaomane püügitegevus vastab määruse (EÜ) nr 1967/2006 artikli 4 lõike 1 nõuetele, millega erandina lubatakse kala püüda kaitsealuste elupaikade kohal, kui see toimub teatavatel tingimustel ja mererohuga kaetud merepõhja puudutamata.
                  
               
                     (17)
                  
                  
                     Kuna asjaomane püük on selektiivne, selle mõju merekeskkonnale ei ole märkimisväärne ning see ei ole seotud määruse (EÜ) nr 1967/2006 artikli 4 lõike 5 sätetega, võib sellele teha erandi võrgusilma väikseimast suurusest, millele on osutatud määruse (EÜ) nr 1967/2006 artikli 9 lõikes 7. Seepärast ei kohaldata võrgusilma väikseima suuruse kohta artikli 9 lõikes 3 sätestatud eeskirju.
                  
               
                     (18)
                  
                  
                     Määruse (EÜ) nr 1967/2006 artikli 8 lõike 1 punktis h sätestatud nõuet ei kohaldata, sest see on seotud traaleritega.
                  
               
                     (19)
                  
                  
                     Paadinootade kasutamine on reguleeritud Hispaania majandamiskavas, millega on tagatud, et määruse (EÜ) nr 1967/2006 III lisas nimetatud liike püütakse võimalikult vähe ning et püügi eesmärk ei ole püüda peajalgseid.
                  
               
                     (20)
                  
                  
                     Hispaania majandamiskavas on esitatud kalapüügi seiremeetmed kooskõlas määruse (EÜ) nr 1967/2006 artikli 13 lõike 9 kolmanda lõiguga ning nõukogu määruse (EÜ) nr 1224/2009 (6) artiklitega 14 ja 15.
                  
               
                     (21)
                  
                  
                     Seepärast tuleks erandi taotletud pikendamist lubada.
                  
               
                     (22)
                  
                  
                     Hispaania peaks esitama komisjonile aruande ettenähtud ajaks ja kooskõlas Hispaania majandamiskavas kehtestatud seirekavaga.
                  
               
                     (23)
                  
                  
                     Erandi kehtivuse aega tuleks piirata, et oleks võimalik kiiresti võtta parandavaid majandamismeetmeid juhul, kui komisjonile esitatud aruandest ilmneb püütava liigi halb kaitsestaatus, samuti võimaldab erandi piiratud kehtivusaeg koguda paremaid teaduslikke andmeid majandamiskava täiustamiseks.
                  
               
                     (24)
                  
                  
                     Kuna rakendusmäärusega (EL) nr 1233/2013 kehtestatud erand aegus 6. detsembril 2016, tuleks hakata käesolevat määrust kohaldama alates 6. detsembrist 2016.
                  
               
                     (25)
                  
                  
                     Käesoleva määrusega ette nähtud meetmed on kooskõlas kalanduse ja vesiviljeluse komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Erand
            Määruse (EÜ) nr 1967/2006 artikli 13 lõiget 1 ei kohaldata Baleaari saarte autonoomse piirkonna rannikuäärsetes Hispaania territoriaalvetes väikese plankmudila (Aphia minuta), ferreri helvesmudila (Pseudaphia ferreri) ja smariidi (Spicara smaris) püüdmiseks paadinootadega, mida kasutavad laevad:
            
                        a)
                     
                     
                        mis on registreeritud Baleaari saarte kalanduse ja merekeskkonna direktoraadi hallatavas ametlikus laevastikuregistris,
                     
                  
                        b)
                     
                     
                        millega on kala püütud üle viie aasta ja mille puhul tulevikus ei suurendata varem kasutatud püügikoormust ning
                     
                  
                        c)
                     
                     
                        millel on püügiluba ja mis tegutsevad Hispaania poolt vastavalt määruse (EÜ) nr 1967/2006 artikli 19 lõikele 2 vastuvõetud majandamiskava kohaselt.
                     
                  
         
            Artikkel 2
            Seirekava ja aruandlus
            Hispaania esitab komisjonile 2019. aasta juuniks aruande, mis on koostatud vastavalt artikli 1 punktis c osutatud majandamiskavas kehtestatud seirekavale.
         
         
            Artikkel 3
            Jõustumine ja kohaldamisaeg
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Käesolevat määrust kohaldatakse 6. detsembrist 2016 kuni 31. detsembrini 2019.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 25. aprill 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 409, 30.12.2006, lk 11.
         
            (2)  Komisjoni 29. novembri 2013. aasta rakendusmäärus (EL) nr 1233/2013, millega kehtestatakse erand määrusest (EÜ) nr 1967/2006 seoses teatavates Hispaania (Baleaari saared) territoriaalvetes väikese plankmudila (Aphia minuta), ferreri helvesmudila (Pseudaphya ferreri) ja smariidi (Spicara smaris) püüdmiseks kasutatavate paadinootade miinimumkaugusega rannikust ja vee miinimumsügavusega nende kasutamisel (ELT L 322, 3.12.2013, lk 17).
         
            (3)  STECFi 53. täiskogu istungi aruanne (PLEN-16-03, JRC103924): https://stecf.jrc.ec.europa.eu/reports/plenary
         
            (4)  Uuring Ibizal gerretera-püügivahendit kasutavate paadinootade kohta, 30.5.2017 (Estudio de la pesca de „gerret“ con artes de tirada en la Isla de Ibiza, 30.5.2017).
         
            (5)  Decreto 19/2019, de 15 de marzo, por el que se establece el Plan de Gestión Pluriinsular para la PESCA con Artes de Tiro Tradicionales en aguas de las Illes Balears (BOIB No 035, 16.3.2019, lk 9442).
         
            (6)  Nõukogu 20. novembri 2009. aasta määrus (EÜ) nr 1224/2009, millega luuakse liidu kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006 (ELT L 343, 22.12.2009, lk 1).